Et billede, der indeholder pattedyr, kvæg, hest, udendørs

Automatisk genereret beskrivelseEt billede, der indeholder cirkel, Grafik, skærmbillede, Farverigt

Automatisk genereret beskrivelse

**Ansøgning om**

**Miljøgodkendelse §16a stk. 1**

Baggesdamvej 27

9293 Kongerslev

v. Søren Olesen

Ansøgning om godkendelse til etablering af ny svinestald samt indretning af to dybstrøelsesbokse til kvæg i eksisterende stald.

Skema 245993 i www.husdyrgodkendelse.dk

Et billede, der indeholder tekst, værktøj, Font/skrifttype, saks

Automatisk genereret beskrivelseEt billede, der indeholder kort, Luftfotografering, luft

Automatisk genereret beskrivelse

Datablad

|  |  |
| --- | --- |
| Ansøger  Ejer | Søren Olesen  Baggesdamvej 27  9293 Kongerslev  Kontaktperson på miljøsagen:  Søren Olesen  Mobil: 4035 7093  Mail: s.olesen@hotmail.com  Søren Olesen |
| Husdyrbrugets adresse | Baggesdamvej 27, 9293 Kongerslev |
| CVR-nummer | 27709133 |
| CHR-nummer | 32129 |
| Kommune | Rebild Kommune |
| BFE-nr. | 9614985 |
| Matrikel-nr. | 16a - Skibsted By, Skibsted m.fl. |
| Andre husdyrbrug drevet af ansøger  Biaktiviteter | Ingen  Ingen |
| Ansøgningsskema | 245993 |
| Konsulent | Spiras  CVR-nr.: 21111511  Lene Egtved Andersen, [lea@spiras.dk](mailto:lea@spiras.dk),  7634 1788 |
|  |  |

Forord

Miljøkonsekvensrapport

Denne rapport beskriver de miljømæssige konsekvenser ved det ansøgte projekt på Baggesdamvej 27.

Der ansøges om at etablere en ny stald til slagtesvin/smågrise. Desuden ansøges om fleksibel produktion i både svinestaldene samt i kostalden.

Fremadrettet vil der være mere end 2.000 stipladser til slagtesvin, så produktionen vil være omfattet af IE-krav.

Rapporten er en miljøkonsekvensrap­port. Rapporten behandler de potentielle væsentlige miljøpå­virkninger ved det ansøgte.

Til rapporten er vedlagt følgende: 1. Produktionsarealer og 2. Beregning af gyllekøling.

Rapporten indeholder en beskrivelse og vurdering af den sand­synlige væsentlige indvirkning på miljøet, som det ansøgte vurderes at medføre. Rapporten danner grundlaget for kommunens afgørelse om miljøgodkendelse for ejendommen.

[Datablad 2](#_Toc182230541)

[Forord 3](#_Toc182230542)

[1. Indledning 6](#_Toc182230543)

[2. Ikke-teknisk resume 7](#_Toc182230544)

[3. Miljøtekniske redegørelse 9](#_Toc182230545)

[3.1 Indretning og drift af anlægget 9](#_Toc182230546)

[3.2 Bygningsmæssige ændringer og anlægsarbejde 12](#_Toc182230547)

[3.3 Produktionsmæssig sammenhæng med andre husdyrbrug 12](#_Toc182230548)

[3.4 Husdyrbruget og det ansøgtes beliggenhed 12](#_Toc182230549)

[3.4.1 Generelle afstandskrav 13](#_Toc182230550)

[3.4.2 Bygningsmæssige ændringer i forhold til landskab 13](#_Toc182230551)

[3.4.3 Bilag IV arter 15](#_Toc182230552)

[3.5 Ammoniakemission og -deposition 16](#_Toc182230553)

[3.5.1 Naturpunkter 16](#_Toc182230554)

[3.6 Lugtemission 17](#_Toc182230555)

[3.7 Øvrige emissioner og gener 18](#_Toc182230556)

[3.7.1 Støj 18](#_Toc182230557)

[3.7.2 Støv 18](#_Toc182230558)

[3.7.3 Lys 18](#_Toc182230559)

[3.7.4 Skadedyr 18](#_Toc182230560)

[3.7.5 Transporter 19](#_Toc182230561)

[3.8 Reststoffer, affald og naturressourcer 19](#_Toc182230562)

[3.8.1 Spildevand 20](#_Toc182230563)

[3.8.2 Døde dyr 22](#_Toc182230564)

[3.8.3 Olie- og kemikalier 22](#_Toc182230565)

[3.8.4 Vand- og energiforbrug 22](#_Toc182230566)

[3.8.5 Foder 23](#_Toc182230567)

[3.9 BAT-Ammoniakemission 23](#_Toc182230568)

[3.10 Grænseoverskridende virkninger 24](#_Toc182230569)

[3.11 Påvirkning af jordarealer og jordbund 24](#_Toc182230570)

[3.12 Andet om befolkningen og menneskers sundhed 25](#_Toc182230571)

[3.13 Alternative løsninger 25](#_Toc182230572)

[3.14 Samspillet mellem faktorer jf. § 4 stk. 6 nr. 5 25](#_Toc182230573)

[3.15 Sårbarhed i forhold til risici for større ulykker mv. jf. § 4 stk. 6 nr. 6 25](#_Toc182230574)

[3.16 Oplysninger om konsulenten 25](#_Toc182230575)

[3.17 BAT: Råvarer, energi, vand og management 26](#_Toc182230576)

[3.17.1 BAT-Råvarer 26](#_Toc182230577)

[3.17.2 BAT-Energi 26](#_Toc182230578)

[3.17.3 BAT-Vand 26](#_Toc182230579)

[3.17.4 Management 26](#_Toc182230580)

[4. Konklusion 26](#_Toc182230581)

[5. Bilag 27](#_Toc182230582)

1. Indledning

Denne miljøkonsekvensrapport beskriver og vurderer konsekvenserne ved en produktion af slagtekalve i eksisterende bygninger og slagtesvin i eksisterende og i ny stald.

Der er ikke afsøgt alternative placeringer, da svinestalden placeres i tilknytning til eksisterende anlæg og øvrige ændringer sker i eksisterende bygninger.

Produktionsarealer er opgjort ud fra byggetegning samt fysisk opmåling foretaget af Carsten Aarup, Agri Nord.

1. Ikke-teknisk resume

**Husdyrbruget og produktionsomfang**

Ansøgningen omhandler husdyrbruget på Baggesdamvej 27. Ejendommen har pt. tilladelse til at producere 5.550 slagtesvin (30-102 kg), 100 ungtyre (6 mdr. til slagt), 100 tyrekalve (0-6 mdr) 154 kvier (6 mdr. til kælv.) og 23 småkalve (0-6 mdr.)

Der ansøges om at etablere en ny stald til smågrise/slagtesvin samt indretning af to dybstrøelsesarealer til kvæg i den eksisterende kostald. Det forventes, at antallet af kvæg fremadrettet vil være uændret, mens produktionen af svin vil være på 11.000 svin pr. år, svarende til ca. 2.750 stipladser. Da der fremadrettet vil være muligt at indrette mere end 2.000 stipladser til slagtesvin vil ejendommen være omfattet af IE krav.

Ved. en godkendelse efter de nuværende regler vil ejendommen blive godkendt efter antal kvm produktionsarealer. Antallet af dyr der kan produceres på ejendommen, vil fremadrettet være reguleret efter dyrevelfærdsloven.

Ejendommens produktionsareal vil øges fra de nuværende 2.106 kvm til 3.551 kvm, en forøgelse på 1.445 kvm.

**Landskabelige forhold**

Der er tale om etablering af en svinestald samt indretning af dybstrøelsesareal i en eksisterende stald. Svinestalden etableres i tilknytning til de eksisterende stalde og vil falde naturligt ind i den eksisterende bygningsmasse.

**Potentielle gener**

Pga. af god afstand til nærmeste naboer, samlet bebyggelse og byzone vurderes det, at der ikke vil være væsentlige gener i form af lugt, støj, støv, vibrationer, lysgener, fluer, skadedyr, opbevaring af døde dyr eller transport.

Beregningerne i det elektroniske ansøgningssystem Husdyrgodkendelse.dk viser, at krav til lugtgeneafstandene overholdes med god margin.

Støj vil primært forekomme i forbindelse med den daglige drift af ventilationsanlægget og ved afhentning og modtagelse af dyr. Hovedparten af aktiviteterne på ejendommen vil forsat foregå i dagtimerne inden for almindelig arbejdstid. Dog vil afhentning af dyr og kørsel med gylle kunne forekomme på øvrige tidspunkter af døgnet. Kørsel med gylle vil dog kun foregå i en kort periode i udspredningssæsonen.

Hvis der opstår gener med fluer og skadedyr, så vil de blive bekæmpet.

Døde dyr opbevares ved indkørslen nord for maskinhuset og er ikke synlig fra Baggesdamvej. Døde dyr opbevares efter gældende regler.

**Husdyrgødning**

Den husdyrgødning som produceres er i form af dybstrøelse og gylle. Husdyrgødning fra kvægene vil blive afsat til biogas, mens svinegyllen ikke afgasses. Svinegyllen opbevares i godkendte gylletanke, hvor der bliver etableret tæt flydelag, som vil reducere såvel ammoniakfordampning som lugtgener for de omkringboende. Gyllen vil blive udbragt med gyllevogn med læssekran og slæbeslanger.

**Ammoniakdeposition til natur**

Der er i Husdyrloven og tilhørende bekendtgørelse om godkendelse og tilladelse m.v. af husdyrbrug fastsat krav til den maksimale mængde ammoniak som forskellige naturtyper må belastes med. Ammoniaknedfald kaldes deposition. Beregningerne i Husdyrgodkendelse.dk viser, at beskyttelsesniveauerne for ammoniak til alle naturtyper overholdes, både totaldepositionskravene til de mest sårbare naturtyper samt mer-depositionskravet til mindre sårbare naturtyper.

**Anvendelse af BAT**

BAT er en forkortelse for ”bedste tilgængelige teknik” (på engelsk: ”best available techniques”). Der er et fast krav til maksimal ammoniakemission i forhold til BAT i Husdyrloven og tilhørende bekendtgørelse om godkendelse og tilladelse m.v. af husdyrbrug.

Beregningerne i Husdyrgodkendelse.dk viser, at husdyrbruget overholder BAT.

**Alternative løsninger og 0-alternativ**

Der er ikke afsøgt mulige alternative placeringer, da den ansøgte stald etableres i tilknytning til eksisterende bygninger.

0-alternativet vil være, at udvidelsen ikke blev gennemført, og at husdyrbruget drives videre med den nuværende godkendelse.

1. Miljøtekniske redegørelse

I dette afsnit beskrives husdyrbruget og det ansøgte samt projektets direkte og indirekte virkninger for miljø, natur og mennesker og hvad der er gjort for at mindske virkningerne.

* 1. Indretning og drift af anlægget

Bygningssættet på Baggesdamvej 27 er placeret samlet, med de eksisterende stalde, foderlagre og opbevaringsanlæg. Oversigt over anlægget ses på Figur 1.

Ejendommens produktionsareal vil øges fra de nuværende 2.106 kvm til 3.551 kvm, en forøgelse på 1.445 kvm. Der søges desuden om fleksibel produktion i både den eksisterende og i den ansøgte svinestald, så der fremadrettet er mulighed for en produktion med både slagtesvin og smågrise og i kostalden, så der er mulighed for at producere alle typer kvæg på arealer med dybstrøelse og i sengestald med spalter.

Ejendommens dyrehold er senest godkendt i 2007, så 8 års driften er identisk med nudriften.

Se tabel 1. Placering af produktionsarealer fremgår desuden af bilag 1.

Oplysningerne fremgår af husdyrgodkendelse.dk og navngivningen i Tabel 1 referer til oversigtskortet.

Et billede, der indeholder kort, tekst, skærmbillede

Automatisk genereret beskrivelse

Figur 1 Staldafsnit og opbevaringsanlæg på Baggesdamvej 27

|  |  |  |
| --- | --- | --- |
| **Stald** | **8-års drift + nudrift** | **Ansøgt drift** |
| **Slagtesvin** | Slagtesvin  Drænet gulv+spalter  1.110 kvm | Flex slagtesvin og smågrise  Fulddrænet gulv  1.110 kvm |
| **Ny svinestald** | - | Flex slagtesvin og smågrise  Delvis spaltegulv (25-49 % fast gulv)  1.250 kvm |
| **Kostald** | Malkekøer, kvier og stude  Sengestald m. spalter (bagskyl el. ringkanal)  667 kvm  Malkekøer, kvier og stude  Dybstrøelse  134 kvm  Ammekøer, slagtekalve (>6 mdr)  Spaltegulvbokse  195 kvm | Flex alle kvæg  Dybstrøelse  329 kvm  Flex alle kvæg  Sengestald m. spalter (bagskyl el. ringkanal)  667 kvm  Ammekøer, slagtekalve (>6 mdr)  Spaltegulvbokse  195 kvm |

*Tabel 1. Dyretype, staldsystem og produktionsareal.*

På ejendommen findes to eksisterende gylletanke samt en gylletank der er blevet fjernet, se figur 1 og tabel 2. Da tank 3 har været i brug inden for de seneste 8 år, fremgår gylletanken i 8 års driften.

|  |  |  |  |  |
| --- | --- | --- | --- | --- |
| ***Gyllebeholder*** | ***Opførelses år*** | ***Kapacitet***  ***(m3)*** | ***Overfladeareal (m2)*** | ***NH3-effekt*** |
| Tank 1 | 2009 | 2.000 | 453 | - |
| Tank 2 | 1992 | 1.500 | 367 | - |
| Tank 3 | Er fjernet | - | - | - |
| Fortank + gyllekanaler | Eksisterende + ny | Ca. 1.000 kbm | - |  |
| Baggesdamvej 13 | - | 1.500 | - |  |
| Baggesdamvej 15 | - | 350 | - |  |
| ***I alt*** |  | ***6.350 kbm*** | ***820*** |  |

Tabel 2 Opbevaringslagre til husdyrgødning.

Ifølge normtal vil der fremadrettet blive produceret op til 7.097 tons gylle inkl. vandspild samt omkring 138 tons dybstrøelse, se tabel 2. Alt husdyrgødning fra kvægene afsættes til biogas og hentes direkte ved stalden.

Der modtages afgasset biomasse retur, hvor bytteforholdet er 1/1 i ton. Der afsættes 1.351 tons gylle og dybstrøelse til biogas. Den afgassede biomasse leveres retur til Baggesdamvej 13, hvor der er lejet en tank på 1.500 kbm.

Der vil blive produceret op til 5.885 kbm svinegylle, som ikke leveres til biogas. Herudover vil der være tilledning af overfladevand fra de to plansiloanlæg. Plansiloanlæggene har et samlet overfladeareal på 495 kvm. Ved en gennemsnitlig årlig nedbørsmængde på 900 mm, vil det svare til en årlig opsamlet vandmængde på ca. 450 kbm.

Den samlede mængde, der skal opbevares i gylletankene, er således på 7.686 kbm.

Med en opbevaringskapacitet på 6.350 kbm i gylletanke og gyllekanaler, så overholdes krav om min. 9 mdr. opbevaringskapacitet jf. husdyrgødningsbekendtgørelsen.

*Et billede, der indeholder tekst, Font/skrifttype, skærmbillede, kvittering

Automatisk genereret beskrivelse*

*Tabel 3 Gødningsproduktion*

* 1. Bygningsmæssige ændringer og anlægsarbejde

Der vil blive opført en ny stald til smågrise/slagtesvin. Stalden vil få et mål på 67 x 25 m, en højde til kip på ca. 9 m og en taghældning på 30 grader. Stalden vil blive opført med sorte eternitplader på taget og gule søstenselementer, som den eksisterende svinestald. De første 10 meter i den vestlige ende af stalden vil blive indrettet som foderlade.

I kostalden vil dybstrøelsesarealet i den nordlige ende blive udvidet med 25 kvm. Desuden vil der blive etableret et nyt dybstrøelsesareal på 170 kvm. Dybstrøelsesboksene vil få afløb til gyllesystemet.

Der vil herudover ikke ske nogen ændringer i de eksisterende stalde.

* 1. Produktionsmæssig sammenhæng med andre husdyrbrug

Ansøger driver ikke andre ejendomme med husdyrproduktion.

* 1. Husdyrbruget og det ansøgtes beliggenhed

Ejendommen ligger i landzone, ca. 2,5 km vest for Kongerslev. Ejendommen er placeret i et landbrugsområde omgivet af åbne landbrugsarealer samt Skibsted Ådal vest for ejendommen. Der er større og mindre landbrugsejendomme spredt i landskabet.

* + 1. Generelle afstandskrav

|  |  |  |
| --- | --- | --- |
| ***Afstand til (afstandskrav)*** | ***Meter*** | ***Afstandskrav overholdt*** |
| Ikke almene vandforsyningsanlæg (25 m) | Ca. 55 m | Ja |
| Almene vandforsyningsanlæg (50 m) | Ca. 950 m | Ja |
| Vandløb (herunder dræn) og søer (15 m) | Ca. 387 m | Ja |
| Offentlig vej og privat fællesvej (15 m) | Ca. 270 m | Ja |
| Levnedsmiddelvirksomhed (25 m) | Min. 200 m – kender ikke nærmeste placering | Ja |
| Beboelse på samme ejendom (15 m) | Ca. 70 m | Ja |
| Naboskel (30 m) | Ca. 98 m | Ja |
| Nabobeboelse (50 m) | Ca. 655 m  (Baggedamsvej 10) | Ja |
| Eksisterende og fremtidigt byzone/sommerhusområde (50 m) | Ca. 2,3 km  Blenstrup | Ja |
| Områder, der i lokalplan er udlagt til boligformål, blandet bolig og erhverv eller samlet bebyggelse (50 m) | Ca. 915 m  Skibstedbrovej 20 | Ja |

*Tabel 4 Afstandskrav jf. husdyrbruglovens §§ 6 og 8*

Afstandskrav i husdyrbruglovens §§ 6 og 8 er alle overholdt. Afstandene er regnet fra nærmeste staldanlæg, hvor der sker ændring eller fra ny stald.

* + 1. Bygningsmæssige ændringer i forhold til landskab

Anlægget ligger i et særligt værdifuldt landbrugsområde i Kommuneplan 2021. Bedriftens anlæg ligger uden for kultur- og naturmæssige udpegninger i kommuneplanen, såsom værdifulde naturområder og værdifulde kulturmiljøer mm.

Anlægget ligger desuden uden for fredede områder og uden for diverse beskyttelseslinjer, såsom skovbyggelinje, kirkebyggelinje, fortidsminder og sø.

Ejendommen ligger i udkanten af udpegningen Større sammenhængende dal- og skovlandskab omkring Simested Å, Lindenborg Å, Rold Skov og skovkomplekset i Rebild Øst.


De større sammenhængende landskaber skal friholdes for større tekniske anlæg og andet stort og markant byggeri, der slører landskabssammenhængene eller påvirker karakteren og oplevelsesværdierne i nabolandskaberne negativt. Hvis der er tungtvejende hensyn til at placere anlægget indenfor udpegningen, skal det placeres og udformes, så det præger landskabs-sammenhængen mindst muligt.

**Vurdering**

Den ansøgte stald vil blive opført i tilknytninger til de eksisterende bygninger, så den vil integreres harmonisk i den eksisterende struktur. Det vurderes, at placeringen af stalden vil minimere dens indvirkning på landskabet. Det vurderes desuden, at den valgte placering er det mest hensigtsmæssige både i forhold til naturen og naboerne.

|  |  |
| --- | --- |
| ***Landskabelige udpegninger*** | |
| Naturområder med særlig naturbeskyttelsesværdi | - |
| Økologisk forbindelse | - |
| Særligt værdifuldt landbrugsområde | Ejendommen ligger inden for udpegningen Særligt værdifuldt landbrugsområde |
| Områder med landskabelig værdi | - |
| Uforstyrrede landskaber | Ejendommen ligger inden for udpegningen Større sammenhængende landskab |
| Områder med særlig geologisk værdi | - |
| Rekreative interesseområder | - |
| Værdifulde kulturmiljøer og bevaringsværdige landsbyer | Ca. 185 m fra ny stald |
| Kystnærhedszonen | - |
| Lavbundsarealer | - |
| Skovrejsningsområder | - |
| Fredede områder | - |
| Beskyttede naturarealer (§3) | Se figur 2 |
| Strandbeskyttelseslinje | - |
| Klitfredningslinje | - |
| Skovbyggelinje | - |
| Sø- og å-beskyttelseslinje | - |
| Kirkebyggelinje | - |
| Fortidsmindelinje | - |
| Beskyttede sten- og jorddiger | - |

*Tabel 5 Landskabelige udpegninger (kilde arealinfo.dk+ Rebild.dk)*



*Figur 2. §3 Beskyttet natur inden for 1.000 m fra ejendommen – Grøn skravering: eng, blå: sø, brun: mose, gul: overdrev og lyseblå streg: vandløb.*

* + 1. Bilag IV arter

Bilag IV arter er arter, der fremgår af bilag IV i EU’s habitatdirektiv. De beskrives som strengt beskyttede arter. Det betyder, at arternes yngle- og rasteområder ikke må beskadiges eller ødelægges.

Der er registreret bilag IV arter på marken ca. 450 m nord for ejendommen, hvor der er registreret forskellige arter af flagermus samt odder. Der er desuden registreret flagermus ca. 950 m sydvest for ejendommen.

Det kan ikke udelukkes, at der lever bilag IV arter i området, eks. stor vandsalamander og spidssnudet frø, der er udbredte i Jylland.

I forbindelse med projektet vil der ikke ske ændringer i markdriften og der tages hensyn til beskyttede naturarealer, der grænser op til dyrkningsarealer. Der vil ikke blive fjernet gamle træer el. bygninger ifm. projektet, der kan være levested for flagermus.

Det vurderes, at det ansøgte projekt ikke vil forringe eller beskadige yngle- og rasteområder for arter opført på habitatdirektivets bilag IV eller andre beskyttede arter.

* 1. Ammoniakemission og -deposition

Ud fra oplysningerne om størrelsen af produktionsarealerne, dyre- og gulvtype i ansøgt drift, nudrift og inden for de sidste 8 år samt oplysninger om miljøteknologier beregnes husdyrbrugets ammoniakemission i de tre drifter.

* + 1. Naturpunkter

**Kategori 1-natur**

Nærmeste kat 1. natur er et kalkoverdrev af naturtypen 6210. Naturarealerne er en del af Lille Vildmose, Tofte Skov og Høstemark Skov, som ligger ca. 4,7 km øst for anlægget.

Der er ikke kumulation med andre husdyrbrug, så det lovgivningsmæssige krav er en totaldeposition på maksimal 0,7 kg N pr. ha pr. år.

Totaldepositionen fra anlægget til naturområdet er på 0 kg N/ha.

**Kategori 2-natur**

Nærmeste kat. 2 natur er et overdrev, der ligger ca. 2,3 km sydøst for anlægget. Det lovgivningsmæssige krav til kat. 2-natur er en totaldeposition på maks. 1 kg N/ha.

Totaldepositionen fra anlægget til overdrevet er på 0,0 kg N/ha.

**Kategori 3-natur**

Afskæringskriteriet til kategori 3-natur er således, at kommunen kan tillade en merdeposition, der er større end 1,0 kg N/ha, men ikke stille krav om mindre merdeposition end 1,0 kg N/ha.

Nærmeste kategori 3 natur er tre moser der ligger henholdsvis ca. 450 m sydvest, ca. 930 m nordvest og ca. 1,1 km nord for ejendommen. Der ligger desuden et overdrev ca. 1 km sydvest for ejendommen.

Merdepositionen til naturarealerne ligger ml. 0-0,1 kg N/ha.

**§3 beskyttet natur**

Cirka 300 m vest for ejendommen ligger to engarealer. Merdepositionen til arealerne ligger på maks. 0,3 kg N.

Da ammoniakdepositionen overholder afskæringskriterierne for kategori 1 og 2 natur og da merdepositionen til kategori 3 natur + §3 beskyttet natur ligeledes ligger på under 1 kg N, så vurderes det, at det ansøgte projekt ikke vil få en negativ effekt på naturarealerne i området.

* 1. Lugtemission

Lugtemission forekommer fra produktionen i staldanlæggene og ved håndtering samt udbringning af husdyrgødning. Selve staldanlægget forventes ikke at give anledning til væsentlige lugtgener ud over, hvad der er normalt for denne type af animalsk produktion.

I Husdyrgodkendelse.dk er der beregnet hvilke afstande, der som minimum skal være fra staldene til forskellige beboelsestyper. Af figur 3 fremgår den aktuelle afstand (ukorrigerede geneafstand) fra ejendommens lugtcentrum til nærmeste nabo uden landbrugspligt, samlet bebyggelse og byzone samt geneafstanden til samme områder. Den ukorrigerede geneafstand er geneafstanden, hvor alle staldanlæg er medtaget ved beregningerne, uanset om de senere bliver screenet bort som følge af afstand eller korrigeret for vindretning.

Lugtens udbredelse i nærområdet afhænger bl.a. af størrelsen af produktionsarealet, typer af husdyr og geografisk placering. Disse faktorer indgår i lugtberegningen. Lugtgeneafstandene er beregnet ved fuld besætning i staldene

Som det fremgår af figur 3, er lugtgenekriteriet overholdt til nærmeste nabo, samlet bebyggelse og byzone. Nærmeste nabo er Baggesdamvej 10, samlet bebyggelse er Skibstedbrovej 20 og nærmeste byzone er Blenstrup.

Et billede, der indeholder tekst, skærmbillede, Font/skrifttype, linje/række

Automatisk genereret beskrivelse

Figur 3. Samlet resultat af lugtberegningen

Der er ikke kumulation med andre husdyrbrug.

**Vurdering**

Lovens minimumskrav til afstande til nærmeste beboelser inden for samlet bebyggelse, byzone samt enkelt bolig er overholdt, idet den korrigerede geneafstand er kortere end afstanden mellem staldanlæg og til områdetyperne byzone, samlet bebyggelse og enkelt bolig jf. figur 3.

Lugtberegningerne viser, at geneafstandene overholdes, og det vurderes, at der ikke vil forekomme væsentlige lugtgener fra ejendommen.

Det vurderes derfor, at lugt fra staldene ikke vil give væsentlige gener for naboerne og at det er sikret, at risikoen for væsentlige lugtgener er begrænset og ikke ud over, hvad der kan forventes af en husdyrproduktion af den i projektet angivne størrelse.

* 1. Øvrige emissioner og gener

Ud over lugt og ammoniakemission kan der fra et husdyrbrug være gener fra støj, støv, fluer/skadedyr, lys, transporter. Desuden kan energiforbruget til produktionen påvirke klimaet.

* + 1. Støj

Støj vil primært forekomme i forbindelse med den daglige drift af ventilationsanlægget, afhentning og modtagelse af dyr samt ved aflæsning af foder.

Foder tippes af indendørs og der er ikke noget videre støj forbundet med det. Der anvendes færdigfoder, så der blandes ikke foder på ejendommen.

Den daglige drift af ventilationsanlæg kan give anledning til støj. Disse gener minimeres ved optimering og renholdelse af ventilationsanlægget. og gyllepumpning foregår med dykpumpe og vurderes ikke at være støjende.

Hovedparten af aktiviteterne på ejendommen vil foregå i dagtimerne inden for almindelig arbejdstid. Dog vil afhentning af dyr og kørsel med gylle kunne forekomme på øvrige tidspunkter af døgnet. Kørsel med gylle vil dog kun foregå i en kort periode i udspredningssæsonen.

I Miljøstyrelsens vejledning nr. 6/1984 (Måling af ekstern støj fra virksomheder), er der angivet grænserne for tilladelig støjbelastning, målt i skel ved nærmeste nabobeboelse. Der er ikke foretaget støjberegninger, da det vurderes, at der ikke er særlige støjkilder ud over hvad der kan forventes på en landbrugsejendom og det forventes at projektet vil kunne overholde støjkravene.

Det vurderes, at støj fra ejendommen ikke forventes at blive et problem for de omkringboende som følge af afstanden til naboer samt projektets udformning. Støj, vibrationer og lavfrekvent støj vurderes at være af et omfang, der ikke vil kunne genere de omkringboende.

* + 1. Støv

Det er begrænset hvad der vil være af støvkilder på ejendommen. Der kan forekomme støv ved kørsel på markveje i tørre perioder, men da der er god afstand til omkringboende, vurderes det ikke at kunne genere omgivelserne.

Ud fra ovenstående beskrivelse vurderes det, at produktionen forsat ikke vil give anledning til væsentlige støvgener for omgivelserne.

* + 1. Lys

Der er almindelig udendørs belysning ved den ene gavlende af kvægstalden samt ved den nordlige gavlende ved maskinhuset. Der sker ikke nogen ændringer i den udvendige belysning ifm. det ansøgte. Det vurderes, at udvendig belysning fortsat ikke vil være til gene for trafikken eller for de omkringboende.

* + 1. Skadedyr

Skadedyr og fluer vil blive bekæmpet efter gældende regler.

Hvis der opstår problemer med rotter, så vil kommunen blive kontaktet.

Der er generelt ikke problemer med fluer, da der foretages hyppig udmugning ved slagtekalvene. Hvis der opstår problemer med fluer, vil der blive anvendt rovfluer.

Der tilstræbes god renholdelse i og omkring stalde og der er ingen åbne oplag af foderstoffer udendørs. Spild af foder undgås så vidt muligt og affald fjernes løbende.

Det vurderes ud fra ovenstående tiltag, at bedriften ikke vil give anledning til væsentlige fluegener eller problemer med skadedyr..

* + 1. Transporter

Der er en indkørsel til ejendommen fra Baggesdamvej. Tunge transporter vil typisk ske i tidsrummet 07.00-18.00 på hverdage. Afhentning af dyr og kørsel med gylle kan forekomme på øvrige tidspunkter. Tidsrummet for afhentning af dyr fastsættes af slagteriet og kørsel med gylle i marken fortages i en begrænset periode i udspredningssæsonen.

|  |  |  |
| --- | --- | --- |
| **Transport af** | **Nudrift/år** | **Ansøgt drift/år** |
| Husdyrgødning | Gylle til udbringning: ca. 170  Afhentning til biogas: 26 | Gylle til udbringning: ca. 320  Afhentning til biogas: ca. 26 |
| Foder og korn | Ca. 52 | 82 |
| Ind- og udlevering af dyr | Svin: 34  Kvæg: 25 | Svin: 68  Kvæg: uændret |
| Afhentning af døde dyr | Ca. 80 | Uændret |
| Halm | ca. 10 træk | Uændret |
| Renovation | Hver 14. dag | Uændret |
| Olie | Ca. 5 | Uændret |
| **I alt** | **Ca. 428 transporter/år** | **Anslået ca. 642 transporter/år** |

*Tabel 6: Det skønnede antal transporter*

Antallet af transporter forventes at stige fra ca. 428 til ca. 642 transporter pr. år, svarende til en stigning på ca. 50 %.

Da der er stor afstand til omkringboende, vurderes transporter ikke at være til væsentlig gene for naboerne. Transporterne vil ikke adskille sig fra øvrige tunge transporter på landevejene. Som udgangspunkt sker der udelukkende de nødvendige transporter.

* 1. Reststoffer, affald og naturressourcer

Det er begrænset hvor meget affald der genereres på ejendommen. Hovedparten af affaldet er plastik, medicinflasker og spraydåser. Desuden er der en begrænset mængde klinisk risikoaffald i form af brugte kanyler, som opbevares i kanyleboks.

Evt. rester af medicin afleveres til den leverandør der leverer medicinen.

Spraydåser og kanyleboks afleveres på genbrugspladsen.

Metalskrot afhændes til produkthandler, til genanvendelse.

Da der er tale om et IE-brug, så skal affaldshåndteringen leve op til affaldshierarkiet, jf. § 6 b i lov om miljøbeskyttelse, hvilket betyder at affald skal behandles efter følgende hierarki:

1) Affaldsforebyggelse.

2) Forberedelse med henblik på genbrug.

3) Genanvendelse.

4) Anden nyttiggørelse.

5) Bortskaffelse.

Som udgangspunkt benyttes ikke mere foder end der er behov for og husdyrgødning anvendes til gødskning af marker, andet uundgåeligt affald sorteres med henblik på genanvendelse og kun restfraktioner ender i container med brændbart affald.

Det vurderes derfor, at affaldshierarkiet iagttages og at sortering, opbevaring og bortskaffelse af affald sker miljømæssigt forsvarligt og i overensstemmelse med Rebild Kommunes affaldsregulativer.

Det vurderes ligeledes, at affald håndteres og opbevares, så der ikke opstår uhygiejniske forhold eller sker forurening af luft, vand eller jord.

Opbevaring af gylle sker i godkendte gylletanke. Gylletankene inspiceres løbende for tæt flydelag og ved tømning for utætheder mv. Gylletankene er ikke beliggende i risikoområde og der udføres løbende 10 års beholderkontrol. Beholderne tømmes med selvsugende gyllevogn og risikoen for spild er derved minimal.

* + 1. Spildevand

Tagvand fra eksisterende bygninger ledes til dræn. Tagvand fra den ansøgte stald vil ligeledes blive ledt til dræn.

Afløb fra plansilo ledes til gylletanke.

Rengøringsvand fra staldene ledes til gyllesystemet.

Sanitært spildevand fra stuehuset ledes til septiktank. Der er ingen sanitært spildevand fra staldene.

Der vil ikke ske ændringer i de eksisterende spildevandsforhold. Se figur 4.

Et billede, der indeholder kort, tekst, skærmbillede

Automatisk genereret beskrivelse

*Figur 4 Indretning*

* + 1. Døde dyr

Døde dyr opbevares ved indkørslen nord for maskinhuset hvor de afhentes af DAKA, i henhold til gældende regler[[1]](#footnote-1). Døde dyr placeres på riste og overdækkes med kadaverkappe. Opbevaring af døde dyr vil ikke være synlig for offentligheden. Se figur 4.

* + 1. Olie- og kemikalier

Ejendommen er beliggende i et område med drikkevandsinteresser og udenfor nitratfølsomt indvindingsopland.

Dieselolie opbevares i godkendt ståltank i maskinhuset hvor der er fast gulv og ingen afløb. Der opbevares kattegrus i tilfælde af evt. spild. Dieselolietanken er på 6.000 l.

Der er desuden en nedgravet fyringsolietank ved stuehuset på 4.000 l.

Der opbevares ikke spildolie på ejendommen.

Kemikalier opbevares i et aflåst rum i kvægstalden. Kemikalierummet er indrettet med fast gulv og uden afløb.

Handelsgødning opbevares i maskinhuset på fast gulv som er uden afløb.

Se figur 4.

* + 1. Vand- og energiforbrug

Forsyning af vand sker fra egen vandboring. Hovedparten af vandforbruget går til drikkevand til dyrene. Herudover er der et mindre forbrug af vand til vask af stalde. Der er ingen markvandsboringer tilknyttet husdyrbruget.

Ved daglig inspektion vil der blive undersøgt for eventuelle lækager i forbindelse med drikkevandssystemet med efterfølgende igangsætning af reparation.

Vask af svinestalde sker ved iblødsætning og vask med højtryksrenser med koldt vand. Både iblødsætning og vask med højtryksrenser er vandbesparende og BAT ifølge referencedokumentet for bedste tilgængelige teknikker (BREF), der vedrører intensiv fjerkræ- og svineproduktion.

|  |  |  |
| --- | --- | --- |
| **Type** | **Nudrift** | **Ansøgt drift** |
| El | Ca. 85.000 kWh | Ca. 125.000 kWh |
| Olie | Diesel: 20 tons  Fyringsolie: 1.000 l | Uændret |
| Vandforbrug | Anslået 4.900 kbm | Anslået 7.950 kbm |

*Tabel 7 Skønnet vand- og energiforbrug*

Udover fyringsolie anvendes fast brændsel til opvarmning af stuehuset.

Der anvendes hovedsageligt energi til ventilation, foderanlæg, gyllepumpning og lys.

Ventilation hos både slagtekalve og slagtesvin er mekanisk. Ventilationssystemet rengøres løbende, hvilket reducerer modstanden, så der opnås et laver energiforbrug.

Der er overvejende LED lys i staldene.

Ud fra ovenstående tiltag vurderes det, at der i fornødent omfang er anvendt vand- og energibesparende teknikker. Det vurderes også, at flere af disse teknikker er at betragte som BAT.

* + 1. Foder

Slagtesvin fodres med en færdigblanding. Der er tilsat fytase i foderblandingen, hvorved fosfor bliver mere tilgængelig.

Der indkøbes færdige foderblandinger til både kalve og svin.

Alt foder opbevares indendørs.

Det vurderes ud fra gældende regler samt de tiltag som praktiseres mht. opbevaring og håndtering af foder er med til at sikre, at der ikke sker en væsentlig påvirkning af miljøet og omgivelserne.

* 1. BAT-Ammoniakemission

På staldniveau findes der ingen godkendt teknologi på Miljøstyrelsens teknologiliste til reduktion af ammoniak ved slagtekalveproduktion. Ved svineproduktion findes der en flere godkendte teknologier herunder gyllekøling, forsuring, luftrenser og teltoverdækning. Der vil blive etableret gyllekøling i den ansøgte svinestald. Gyllekøling vil have en ammoniakreducerende effekt på 15 % og tiltaget vil reducere ammoniakemissionen med 356 kg NH3/år.

Jf. tabel 8 så er BAT-kravet beregnet til 6.139 kg NH3/år. Den faktiske ammoniakemission vil efter tiltag ligge på 6.133 kg NH3/år og ammoniakemissionen er dermed reduceret med yderligere 6 kg NH3/år ift. BAT-niveauet.

Da BAT ift. ammoniak er overholdt uden yderligere tiltag er teknologier som luftrensning, , forsuring og tankoverdækning fravalgt.

Ansøger vil generelt bestræbe sig på at benytte så få foderenheder og så lavt et råprotein- og fosforindhold som muligt. Foderblandingen til slagtesvin vil indeholde tilpassede mængder aminosyrer og højtfordøjelige uorganiske foderfosfater og er tilsat fytase.

Et billede, der indeholder tekst, skærmbillede, kvittering, linje/række

Automatisk genereret beskrivelseTabel 8 BAT-beregning

BAT-beregningen er baseret på følgende forudsætning om eksisterende og renoverede staldafsnit.

*Et billede, der indeholder tekst, skærmbillede, Font/skrifttype, nummer/tal

Automatisk genereret beskrivelse*

Tabel 9 Forudsætning for BAT-beregning.

BAT-niveauet er lovbestemt og sikrer at ammoniakemissionen fra husdyrbruget er på et niveau, der svarer til at der er valgt staldsystemer og/eller teknologi er blandt de bedste tilgængelige til at begrænse ammoniakudledningen fra husdyrbruget.

De BAT-krav, der stilles til husdyrbrug, bidrager til, at målet for fald i ammoniakemissionen i Danmark nås, og at den sundhedspåvirkning ammoniak afstedkommer dermed imødegås. Når ammoniakudledningen begrænses, bidrager det også til en generel bedre beskyttelse af ammoniakfølsom natur, da baggrundsbelastninger hertil begrænses.

Da BAT-niveauet overholdes, vurderes det at der sker tilstrækkelig begrænsning af ammoniakemissionen.

* 1. Grænseoverskridende virkninger

Husdyrbruget ligger langt fra den danske grænse og en vurdering af indvirkning på miljøet i en anden stat finder ansøger ikke relevant.

* 1. Påvirkning af jordarealer og jordbund

Da stalde, gyllerør, forbeholder og gyllebeholdere er udført i tætte og stabile materialer, vurderes det, at der fra selve husdyrbruget ikke ved normal drift kan ske væsentlige direkte eller indirekte påvirkninger af jordarealer, jordbund eller vandforekomster.

Dyrkning af arealer herunder jordbehandling mm. varetages igennem de generelle regler. Der henvises til beskrivelsen af vandbesparende tiltag under afsnit 3.8.4 om bedste tilgængelige teknik.

Affald og reststoffer opbevares, så der ikke er risiko for forurening af jord og grundvand.

Tømning af gyllebeholdere foregår med sugekran. Olie opbevares i godkendte tanke og olie og kemikalier opbevares forsvarligt så evt. spild vil kunne opsamles.

Samlet vurderes det, at produktionen sker på forsvarlig vis, hvor risikoen for forurening af jord og grundvand er minimal.

* 1. Andet om befolkningen og menneskers sundhed

Risikoen ved MRSA eller antibiotikaresistens håndteres af generelle veterinærregler i fødevarestyrelsens regi. Det vurderes, at der ikke er nogen særlige forhold på husdyrbruget på Baggesdamvej 27 eller beliggenheden i forhold til naboer der gør, at der i forbindelse med miljøgodkendelsen skal stilles særlige vilkår i forhold til menneskers sundhed.

* 1. Alternative løsninger

Der er ikke afsøgt alternative placeringer, da stalden placeres i tilknytning til eksisterende stalde.

* 1. Samspillet mellem faktorer jf. § 4 stk. 6 nr. 5

Ifølge bekendtgørelse om godkendelse og tilladelse m.v. af husdyrbrug skal der oplyses om væsentlige direkte eller indirekte virkninger som følge af et samspil mellem to, flere eller alle faktorerne:

1) befolkningen og menneskers sundhed,

2) biologisk mangfoldighed med særlig vægt på kategori 1- og 2-natur samt bilag IV-arter,

3) jordarealer, jordbund, vand, luft og klima,

4) materielle goder, kulturarv og landskabet

De enkelte faktorer er beskrevet i de foregående afsnit.

Det vurderes, at der ved samspil mellem de oplistede faktorer ikke kan opstå væsentlige direkte eller indirekte virkninger som er større end de virkninger, som er beskrevet under de enkelte punkter 1-4.

* 1. Sårbarhed i forhold til risici for større ulykker mv. jf. § 4 stk. 6 nr. 6

Ifølge bekendtgørelse om godkendelse og tilladelse m.v. af husdyrbrug skal der oplyses om væsentlige direkte eller indirekte virkninger som følge af sårbarhed i forhold til risici for større ulykker eller katastrofer som følge af faktorerne efter nr. 1-5:

1) befolkningen og menneskers sundhed,

2) biologisk mangfoldighed med særlig vægt på kategori 1- og 2-natur samt bilag IV-arter,

3) jordarealer, jordbund, vand, luft og klima,

4) materielle goder, kulturarv og landskabet,

5) samspillet mellem to, flere eller alle faktorer efter nr. 1-4

Det vurderes at risici for større ulykker eller katastrofer på et husdyrbrug med den nuværende og ansøgte placering vil være udslip af gylle fra gyllebeholdere, fx i forbindelse med overpumpning, brud på gyllebeholder eller lignende. Terrænet falder i vestlig retning. Der er mere end 300 m fra nærmeste gyllebeholder til nærmeste åbne grøft. På grund af afstanden vurderes det ikke muligt at gyllen vil kunne løbe i grøften i tilfælde af et kollaps af gylletanken.

Forholdsregler ifm. evt. spild af husdyrgødning, olie el. kemikalier mv. vil blive beskrevet i den beredskabsplan som vil blive udarbejdet for ejendommen, når ejendommen bliver omfattet af IE-regler.

* 1. Oplysninger om konsulenten

Lene Egtved Andersen, Miljøkonsulent, Spiras, Niels Bohrs Vej 2, 6000 Kolding.

* 1. BAT: Råvarer, energi, vand og management
     1. BAT-Råvarer

Med hensyn til råvarer (foder, vand, hjælpemidler mv.) benyttes der ikke mere, end der er behov for. Som tidligere beskrevet vil ansøger bestræbe sig på at benytte så få foderenheder og så lavt et råprotein- og fosforindhold som muligt.

* + 1. BAT-Energi

Se beskrivelse i afsnit 3.8.4

* + 1. BAT-Vand

Se beskrivelse i afsnit 3.8.4

* + 1. Management

BAT inden for management/godt landmandskab er i BREF (referencedokument for bedste tilgængelige teknikker, der vedrører intensiv fjerkræ- og svineproduktion) defineret på en række områder.

Ifølge BREF-dokumentet er det bl.a. BAT at:

- have fokus på uddannelse af personale

- føre journal over forbrug af vand, energi, foder og spild

- sikre reparation og vedligehold af bygninger og udstyr samt renholdelse af faciliteter

- planlægge produktionen så levering og fjernelse af produkter og spild foretages korrekt

Herudover vil der på ejendommen blive gjort følgende:

Der føres journal over spredning af uorganisk gødning og husdyrgødning på markerne i form af mark- og gødningsplan, som desuden bruges til planlægning af kommende sæsons spredning.

Der sker årlig registrering af el- og brændstofforbrug. Der registreres antal indsatte, døde og leverede dyr samt indkøbte fodermængder. Gødningsproduktionen beregnes i gødningsregnskabet.


1. Konklusion

Ud fra de forhold der ligger til grund for beregningerne samt indretning og drift af ejendommen, vurderes det, at projektet kan gennemføres uden væsentlige virkninger på miljøer, herunder påvirkning af naboer og de landskabelige, naturmæssige og kulturhistoriske værdier i området.

1. Bilag

**Bilag 1 Produktionsarealer**

Kostalden

****

Der etableres desuden et dybstrøelsesareal i samme længe som det eksisterende dybstrøelsesareal. Arealet vil få et mål på 7 x 23 m = 161 kvm.

Svinestalde

**Et billede, der indeholder tekst, Parallel, Rektangel

Automatisk genereret beskrivelse**

På kortet fremgår indretningen af den eksisterende svinestald. Den ansøgte svinestald vil blive indrettet som den eksisterende, dog vil den blive et fag længere.

**Bilag 2 Beregning på gyllekøling**

**Et billede, der indeholder tekst, skærmbillede, Parallel, linje/række

Automatisk genereret beskrivelse**

1. BEK nr. 558 af 01/06/2011 om opbevaring m.m. af døde produktionsdyr [↑](#footnote-ref-1)